Eascht duachn Masaoka Schiki (1867-1902) is de dradizionele Dichdarai wida  naich belébt woan. Da Schiki woa a recht a flaissiga Dichda, obwoi a fåst s'gãnze Lém oiwai a weng grãng woa und eam hãm de diafn Tsukinami-Gedichtl goa ned gfåin und ea håd dés a recht kritisiad. Jå, ea håd sogoa in Schdü fum Matsuo Bascho, in Klassika ausn 17tn Joahundat, kritisiad und so dazua baidrång, das dé dradizioneln Hokku-Gedichtl und a dés Woat dafia aus da Mode kema is. Wia fåst ole japanischn Intelektueln fu deara Zaid, woar a schdoak beainflust fu da westlichn Kultua aus Airopa und de USA, wia's  im 19tn Joahundat håid gwén is.